ທະຫານເນໂຕ້ 10 ຄົນເສຍຊີວິດ
ອົງການເນໂຕ້ກ່າວວ່າ ໜ່ວຍກ້າຕາຍຂອງ ອອສເຕຣເລຍ 3 ຄົນແລະທະຫານອະເມ ຣິກັນຄົນນຶ່ງ ເສຍຊີວິດ ແລະທະຫານ ອອສເຕຣເລຍ ອີກ 7 ຄົນ ໄດ້ຮັບບາດເຈັບ
ທະຫານອົງການເນໂຕ້ 10 ຄົນໄດ້ເສຍຊີວິດ ໃນພາກ ຕາເວັນອອກແລະ ພາກໃຕ້ອັຟການິສຖານໃນມື້ວັນຈັນ ວານນີ້ ຮວມທັງ 4 ຄົນທີ່ເສຍຊີວິດໃນອຸບັດຕິເຫດ ເຮືອບິນເຮຣີຄອບເຕີ້ຕົກ ທີ່ແຂວງການດາຮາ ອົງການເນໂຕ້ກ່າວວ່າ ໜ່ວຍກ້າຕາຍຂອງອອສເຕຣເລຍ 3 ຄົນແລະທະ ຫານອະເມຣິກັນຄົນນຶ່ງ ເສຍຊີວິດ ແລະ ທະຫານອອສເຕຣເລຍ ອີກ 7 ຄົນໄດ້ ຮັບບາດເຈັບ ເວລາເຮືອບິນເຮຣີຄອບເຕີ້ປະສົບອຸບັດຕິເຫດຕົກ ໃນເຂດ ພູຜາຂອງແຂວງການດາຮາ ຖະແຫຼງຂ່າວສະບັບນຶ່ງຂອງ ເນໂຕ້ເວົ້າວ່າ ບໍ່ປາກົດວ່າມີຝ່າຍສັດຕູພົວພັນນຳການຕົກຂອງເຮືອບິນເຮຣີຄອບເຕີ້ໃນ ຄັ້ງນີ້ ແຕ່ປະການໃດ ນອກນັ້ນຍັງມີກຳລັງນາໆຊາດອີກ 6 ຄົນຮວມທັງທະຫານອະເມ ຣິກັນຢ່າງນ້ອຍ 4 ຄົນແລະການາດາຄົນນຶ່ງໄດ້ເສຍຊີວິດຍ້ອນເຫດລະເບີດແຄມທາງ ແລະການໂຈມຕີດ້ວຍອາວຸດນ້ອຍ ຢູ່ໃນພາກຕາເວັນອອກແລະ ພາກໃຕ້ ອັຟການິສຖານ ສ່ວນສັນຊາດຂອງທະຫານຜູ້ທີ 10 ທີ່ເສຍຊີວິດໃນຕອນແລງ ວານນີ້ ຍັງບໍ່ທັນເປັນທີ່ຮູ້ ຈັກເທື່ອ ພ້ອມດຽວກັນ ອັງກິດໄດ້ປະກາດຂ່າວການເສຍຊີວິດຂອງທະຫານຜູ້ທີ 300 ຂອງຕົນ ໃນການເຮັດສົງຄາມເປັນເວລາ 9 ປີ ຢູ່ໃນອັຟການິສຖານນັ້ນ ຫຼັງຈາກທະຫານ ຄົນນຶ່ງເສຍຊີວິດຍ້ອນພິດບາດແຜ ຈາກເຫດລະເບີດເມື່ອວັນທີ 12 ມິຖຸນາ ທີ່ແຂວງ HELMAND ໃນພາກໃຕ້ຂອງອັຟການິສຖານ